CELEX: 62012CN0043
Language: et
Date: 2012-01-30 00:00:00
Title: Kohtuasi C-43/12: 30. jaanuaril 2012 esitatud hagi — Euroopa Komisjon versus Euroopa Parlament ja Euroopa Liidu Nõukogu

31.3.2012   
            
            
               ET
            
            
               Euroopa Liidu Teataja
            
            
               C 98/18
            
         30. jaanuaril 2012 esitatud hagi — Euroopa Komisjon versus Euroopa Parlament ja Euroopa Liidu Nõukogu
   (Kohtuasi C-43/12)
   2012/C 98/30
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: T. van Rijn ja R. Troosters)
   
      Kostjad: Euroopa Parlament, Euroopa Liidu Nõukogu
   
      Hageja nõuded
   
   
               —
            
            
               tühistada Euroopa Parlamendi ja nõukogu 25. oktoobri 2011. aasta direktiiv 2011/82/EL, millega hõlbustatakse piiriülest teabevahetust liiklusohutusega seotud liiklusnõuete rikkumise kohta (1);
            
         
               —
            
            
               osutada, et direktiivi 2011/82/EL õiguslikud tagajärjed kehtivad edasi;
            
         
               —
            
            
               mõista kohtukulud välja Euroopa Parlamendilt ja Euroopa Liidu Nõukogult.
            
         
      Väited ja peamised argumendid
   
   Käesolevaga esitatakse tühistamishagi direktiivi 2011/82/EL peale. Komisjon vaidlustab õigusliku aluse valiku. Ta osutab, et ELTL artikli 87 lõige 2 ei ole sobiv õiguslik alus, sest direktiivi eesmärk on luua liikmesriikidevaheline teabevahetuse süsteem, mis hõlmab nii haldus- kui kriminaalkorras karistatavaid liiklusalaseid õigusrikkumisi. Artikli 87 lõige 2 reguleerib üksnes pädevate asutuste vahelist politseikoostööd, mis hõlmab kuritegude ennetamist, avastamist ja uurimist. Komisjoni arvates on õige õiguslik alus ELTL artikli 91 lõige 1. Nimelt on direktiivi eesmärk liiklusohutuse parandamine, mis on üks ühise transpordipoliitika valdkondi ja sõnaselgelt selles sättes ette nähtud [punktis c].
   
      (1)  ELT L 288, lk 1.